หุ้นไทยร่วงกว่า10จุด
หุ้นไทยร่วงแล้วกว่า 10 จุด รอลุ้น ศาลปกครองไต่สวน กสท.ฟ้อง กทช.ไม่มีอำนาจเปิดประมูล 3 จี
15 ก.ย. 2553

หุ้นไทยร่วงแล้วกว่า 10 จุด รอลุ้น ศาลปกครองไต่สวน กสท.ฟ้อง กทช.ไม่มีอำนาจเปิดประมูล 3 จี 
ตลาดหุ้นไทยช่วงเช้านี้ร่วงไปแล้วกว่า 10 จุด จากความกังวลจากปัจจัยลบในประเทศ โดยเฉพาะวันนี้ศาลปกครองนัดไต่สวนคดี บมจ.กสท.โทรคมนาคม ฟ้องคณะกรรมการกิจการโทรคมนาคมแห่งชาติ(กทช.)เรื่องการเปิดประมูลใบอนุญาต 3G ที่จะต้องติดตามว่าจะมีการคุ้มครองชั่วคราวหรือไม่ และข้อกังวลต่อการแก้ไขปัญหาค่าเงินบาทแข็งค่าของธนาคารแห่งประเทศไทย (ธปท.) รวมทั้งวิตกสถานการณ์การเมืองในประเทศที่กลุ่มเสื้อแดงจะนัดชุมนุม 19 ก.ย.
เมื่อเวลา 11.12 น.ดัชนี SET มาอยู่ที่ 910.74 จุด ลดลง 10.65 จุด (-1.16%)
ล่าสุดเมื่อ 11.22 น.ดัชนี SET อยู่ที่ 910.98 จุด ลดลง 10.41 จุด(-1.13%
นายอภิสิทธิ์ ลิมศุภนาค ผู้ช่วยผู้อำนวยการฝ่ายวิเคราะห์หลักทรัพย์ บล.บีฟิท กล่าวว่า ตลาดหุ้นไทยเช้านี้ปรับตัวลงกว่า 10 จุด อ่อนกว่าตลาดหุ้นอื่นในภูมิภาคเอเชียที่ส่วนใหญ่แกว่งในแดนบวก  เนื่องจากตลาดบ้านเรามีความกังวลเกี่ยวกับมาตรการที่จะออกมาสกัดเงินทุนไหลเข้า และยังมีความเป็นห่วงเรื่องของการเมืองด้วย ภายหลังจากสุดสัปดาห์นี้จะมีการชุมนุมทางการเมืองของกลุ่มคนเสื้อแดง  พร้อมให้แนรับ 900 จุด แนวต้าน 918-920 จุด